пакетиране), повреди, предизвикани от сухота или влага, широки или възникващи четини, гънки, драскотини, мазни петна, люспи, слънчеви петна, мръсотия или друга чужда материя, болести, насекоми или повреди, предизвикани от машини, движение или по някакъв друг начин; максимум 15 % от плодовете във всяка пратка могат да не отговарят на тази спецификация, като този процент включва най-много 5 % дефекти, дължащи се на сериозни повреди, като последният процент включва най-много 0,5 % загниване.
 2. За тарифната квота с пореден номер 09.0027 „цитрусови хибриди, познати като „минеола“ означава цитрусови хибриди от сорт Минеола (Citrus paradisi Macf. CV Duncan и Citrus reticulate blanca CV Dancy).
 3. За тарифната квота с пореден номер 09.0033 „сок от портокали, замразен, концентриран, със стойност Брикс, непревишаваща 50“ означава портокалов сок с плътност, не по-голяма от 1,229 грама на кубичен сантиметър при температура 20 °C.
 Член 15
 Сертификат за автентичност за тарифните квоти с поредни номера 09.0025, 09.0027 и 09.0033
 1. За продуктите, които се допускат за свободно обращение в рамките на тарифните квоти с поредни номера 09.0025, 09.0027 и 09.0033, операторът представя на компетентните органи сертификат за автентичност, определен в части В, Г и Д от приложение II, който е издаден от компетентните органи на държавата на произход, посочени в приложение IV, и потвърждава определените в член 14 специфични характеристики на продуктите.
 2. За концентрирания портокалов сок обаче вместо сертификат за автентичност може преди вноса да се представи на Комисията обща атестация от компетентния орган на държавата на произход, в която се декларира, че произведеният там концентриран портокалов сок не съдържа сок от червен портокал. След това Комисията информира държавите членки по електронен път, за да може те да уведомят своите митнически служби.
 РАЗДЕЛ 4
 ВИНО
 Член 16
 Тарифни квоти с поредни номера 09.1526, 09.1527, 09.1558, 09.1559, 09.1570 и 09.1572
 1. Освобождаването от мито за тарифните квоти с поредни номера 09.1526, 09.1527, 09.1558, 09.1559, 09.1570 и 09.1572 се прилага при спазване на изискването внасяните вина да не се ползват от експортни субсидии.
 2. На митническите органи на Съюза се представя документ VI-1 или извлечение VI-2, изготвен(о) в съответствие с член 22 от Делегиран регламент (ЕС) 2018/273 на Комисията (31).
 3. В съответствие с Протокол 2 към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна (32), сключено с Решение 2013/490/ЕС, Евратом на Съвета и на Комисията (33), ако Сърбия изплаща експортни субсидии по отношение на съответните продукти, освобождаването от мита в рамките на тарифните квоти с поредни номера 09.1526 и 09.1527 се прекратява.
 4. По искане на някоя от договарящите се страни, посочени в параграф 3, могат да се проведат консултации, за да се адаптират тарифните квоти с поредни номера 09.1526 и 09.1527 чрез прехвърляне на количества от тарифната квота с пореден номер 09.1527 към тарифната квота с пореден номер 09.1526.
 5. В съответствие с Допълнителния протокол за адаптиране на търговските аспекти на Споразумението за стабилизиране и асоцииране между Европейските общности и техните държави членки, от една страна, и бившата югославска република Македония, от друга